এমন প্রশ্নের জবাবে আলী রিয়াজ বলেন, বিএনপির শীর্ষ ব্যক্তিত্ব যারা আছেন, তারা ক্ষমতার বাইরে থাকার যন্ত্রণা হারে হারে টের পাচ্ছে দীর্ঘ একদশক সময় ধরে। আর বিএনপিকে মুখ তুলে দাঁড়ানোর জন্য যে নেতৃত্বের প্রয়োজন হয় তা নেই বলে ধরে নিয়েছে তারা। কেননা, প্রধান দুই নেতৃত্বের একজন জেলে, অন্যজন বিদেশে পলাতক। এদিকে দণ্ডপ্রাপ্ত দুই নেতার কারণে বিএনপিকে আন্তর্জাতিক গ্রহণযোগ্যতাও হারাতে হয়েছে। ফলে বিএনপিকে আন্তর্জাতিক প্লাটফর্মে পুনরায় দাঁড়াতে হলে ক্লিন ইমেজের নেতৃত্বের প্রয়োজন হবে। আর তা ড. কামাল, ব্যারিস্টার মইনুলের আছে বলেই মনে করছে বিএনপির নেতারা। ফলে দলে নিজের অবস্থান ঠিক রেখে যদি নেতৃত্বের পালাবদল হয় তবে ক্ষতি কী? হতে পারে এমন বিবেচনা থেকেই খালেদা জিয়া এবং তারেক রহমানের নেতৃত্বের বাইরে কিছু খুঁজতে এমন সিদ্ধান্ত নিয়েছে দলের নেতারা।